wickkiey/tamil-wikipedia-markdown huggingface dataset:
# புவி கதாநாயகர்கள் விருதுகள்

**புவி கதாநாயகர்கள் விருதுகள்** (*Earth Heroes Award*) என்பது ஸ்காட்லாந்தின் ராயல் வங்கியால் 2011-ல் உலக உயிரியல் பூங்காக்கள் மற்றும் மீன் காட்சியக சங்கத்துடன் இணைந்து நிறுவப்பட்ட விருதாகும்.  

இந்த விருதுகள் சுற்றுச்சூழல் அமைப்புகள் மற்றும் சுற்றுச்சூழலைப் பாதுகாக்கச் சேவையாற்றும் நபர்களை அங்கீகரிக்கும் விதமாக விருது வழங்கி கௌரவிக்கின்றன.  

## விருது

### பிரிவுகள்
இந்த விருது பல பிரிவுகளின் கீழ் வழங்கப்படுகின்றன. அவை:  

- புவியின் கதாநாயகன் (பாராட்டு) தனிநபர்
- புவி பாதுகாவலன் விருது (இந்திய ரூபாய் 1,50,000) - நிறுவனம்
- சிற்றினப் பாதுகாப்பு விருது (இந்திய ரூபாய் 1,50,000)– 2 தனிநபர்கள்
- ஊக்க விருது - (இந்திய ரூபாய் 1,50,000) தனிநபர் அல்லது நிறுவனம்
- பசுமை காவலன் விருது - (ஒவ்வொரு இந்திய ரூபாய் 1,50,000) 2 நபர்கள்

### தேர்வு முறை
ஒவ்வொரு விருதுக்கும் இறுதிப் போட்டியாளர் பாதுகாப்பு, உயிரியல் பன்முகத்தன்மை, அறிவியல், அரசு, ஊடகம், இசுக்கொட்லாந்து அரச வங்கி, தேசிய பல்லுயிர்ப்பரவல் ஆணையம் மற்றும் பம்பாய் இயற்கை வரலாற்று சங்கம் உள்ளிட்ட பல துறைகளைச் சேர்ந்த நிபுணர்களின் நடுவர் குழுவால் தேர்ந்தெடுக்கப்படும்.  

## புவி கதாநாயகர்கள் விருதுகள்
### 2014
புதுதில்லியில் உள்ள இந்திரா காந்தி தேசிய கலை மையத்தில் நவம்பர் 4 2014 அன்று நடைபெற்ற விருது வழங்கும் விழாவில் புவி கதாநாயகர்கள் விருதுகள் அறிவிக்கப்பட்டது.  

- புவியின் கதாநாயகன் விருது - முனைவர் எராச் பருச்சா
- புவி பாதுகாவலன் விருது - கென்னத் ஆண்டர்சன் இயற்கை சமூகம்
- சிற்றினப் பாதுகாப்பு விருது - பங்டி கிராம சபை & முனைவர் கௌதம் நாராயண்
- ஊக்க விருது - திரிதிமான் முகர்ஜி
- பசுமை காவலன் விருது - சுஜோய் பானர்ஜி & சிறீ. பி. எஸ். சோமசேகர்

ஆகத்து 1958-ல் நிறுவப்பட்ட இந்தியாவின் மிகப்பெரிய உயரமான இடத்தில் உள்ள பதமஜா நாயுடு இமயமலை விலங்கியல் பூங்கா அல்லது டார்ஜிலிங் உயிரியல் பூங்காவிற்கு 'புவியின் கதாநாயகன் விருது **சிறப்புக் குறிப்புடன்** வழங்கப்பட்டது.  

### 2020
- புவி பாதுகாவலன் விருது - அலையாத்திகாடுகள் பிரிவு, மகாராட்டிரம்
- சிற்றினப் பாதுகாப்பு விருது - மல்சிங் ஜமாரா & ரசிலா பி வாதெர்
- ஊக்க விருது - கர்மா சோனம்
- பசுமை காவலன் விருது - அன்சு பிராக்யன் தாசு & தாம்போர் லிங்தோ
- வாழ்நாள் சாதனை விருது - அன்வர்தீன் சௌத்ரி
### 2021
- புவியின் கதாநாயகன் விருது - முனைவர் எராச் பருச்சா
- புவி பாதுகாவலன் விருது - சத்புர புலிகள் காப்பகம் & பரம்பிகுளம் புலிகள் காப்பு அறக்கட்டளை
- சிற்றினப் பாதுகாப்பு விருது - அருனிமா சிங் & அனில் பைசோனி
- ஊக்க விருது - கர்மா சோனம்
- பசுமை காவலன் விருது - நித்தீசு குமார் & எஸ். எல். சில்பா
- வாழ்நாள் சாதனை விருது - பிரிஜ் மோகன் சிங், ரத்தோர்
# சதாராவின் ராஜா சாகாஜி



**சாகாஜி போன்சலே** (**Shahaji Bhonsle**) பிரித்தானிய இந்தியாவின் மும்பை மாகாணத்தில் இருந்த சதாரா சமஸ்தானத்தை 1839 முதல் 1848 முடிய ஆட்சி செய்த போன்சலே வம்ச மன்னர் ஆவார்.இவருக்கு *இராஜா அப்பா சாகிப்* என்ற பட்டப்பெயரும் உண்டு.  

நேரடி வாரிசு இன்றி இறந்த சாகாஜி போன்சுலேவிற்குப் பின்னர் சதாரா சமஸ்தானத்தை, அவகாசியிலிக் கொள்கையின்படி, பிரித்தானிய இந்தியாவின் மும்பை மாகாணத்தின் நேரடி ஆட்சியில் 1 மே 1849 அன்று இணைக்கப்பட்டது.  
## இதனையும் காண்க
- போன்சலே வம்சம்
- அவகாசியிலிக் கொள்கை
- சதாரா இராஜ்ஜியம்
# குட்டைக்கிளி


**குட்டைக்கிளி** (*Vernal Hanging Parrot*)(*உலோரிகுலசு வெர்னாலிசு*) என்பது இந்தியத் துணைக்கண்டம் மற்றும் தென்கிழக்கு ஆசியாவின் வேறு சில பகுதிகளில் வசிக்கும் ஒரு சிறிய கிளி ஆகும். இது உள்ளூர் இயக்கங்களுக்கு உட்படுகிறது. இதன் உணவில் பழங்கள், விதைகள், மொட்டுகள் உள்ளன. பூக்களினால் இவை ஈர்க்கப்படுகின்றன. பழங்களுக்காக ஆலமரத்துக்கும், பூக்களிலிருந்து தேன் எடுக்க வாழை மரத்துக்கும் இவை அடிக்கடி வரும்.  

குட்டைக்கிளி அளவில் சிறியது. பச்சை நிறத்தில் நிறத்தில் தொங்கிக்கொண்டிருக்கும் கிளி ஆகும். இதன் நீளம் 14 செ. மீ. மட்டுமே. இது சிறிய வால் ஒன்றைக் கொண்டுள்ளது. முதிர்ச்சியடைந்த கிளியின் ஆணுக்குத் தொடை மற்றும் அலகு சிவப்பு நிறத்துடன் நீல நிறத் தொண்டை இணைப்புடன் காணப்படும். பெண் கிளியில் பச்சை நிற இணைப்பு உள்ளது. குட்டைக்கிளி வறண்ட காடு மற்றும் சாகுபடி நிலங்களில் காணப்படும் பறவை. இது மரங்களில் உள்ள துளைகளில் கூடு கட்டி, 2 முதல் 4 வெள்ளை முட்டைகளை இடும். முதிர்ச்சியடையாத பறவைகள் மந்தமான தொடையினைக் கொண்டுள்ளன. மேலும் தொண்டைத் திட்டு இல்லை. குட்டைக்கிளி இதன் உறவினர்களைக் காட்டிலும் குறைவான கூட்டத்துடன் காணப்படும் பொதுவாக இனப்பெருக்க காலத்திற்கு வெளியே சிறிய குழுக்களாக இருக்கும். இது விரைவாக பறக்கக்கூடியது.  

இலங்கையில், இது இதனையொத்த இலங்கை தொங்கும் கிளி, (*லோ. பெரிலினசு*) எனக் கருதப்படுகிறது.  

## இனப்பெருக்கம்
மரத் துவாரங்களில் குட்டைக்கிளி கூடு கட்டும். கூடுகளில் இலைகளின் துண்டுகள் வரிசையாக அடுக்கிவைக்கப்பட்டிருக்கும். பொதுவாக ஒரு கூட்டில் மூன்று முட்டைகள் வரை இருக்கும். முட்டைகள் வெள்ளை நிறத்தில் காணப்படும். பெண் பறவை 20 நாட்களுக்கு முட்டைகளை அடைகாக்கும். குஞ்சுகள் பொரித்து 33 நாட்களுக்குள் வளர்ந்து கூட்டை விட்டு வெளியேறும்.
# சிட்டாகுலிடே



**சிட்டாகுலிடே** (*Psittaculidae*) என்பது பழைய உலக கிளிகளைக் கொண்ட குடும்பமாகும். இது அகபோர்னிதினே, கோரகோப்சினே , லோரினே, பிளாட்டிசெர்சினே, பிசிட்டாசெல்லினே மற்றும் சிட்டாகுலினே ஆகிய ஆறு துணைக் குடும்பங்களைக் கொண்டுள்ளது.  

இந்தக் குடும்பம் 2014-ல் *உலகப் பறவைகளின் கிளெமென்ட்ஸ் சரிபார்ப்புப்* பட்டியல், மற்றும் பன்னாட்டு பறவையியல் மாநாட்டின் உலகப் பறவைகள் பட்டியலில் ஏற்றுக்கொள்ளப்பட்டது.  

இந்தக் குடும்பத்தில் 196 சிற்றினங்கள் உள்ளன. இவை 54 பேரினங்களாக வகைகளாகப் பிரிக்கப்பட்டுள்ளன.  

சிடாகுலிடே குடும்பம் 204 சிற்றினங்களைக் கொண்டுள்ளது. இது 54 பேரினமாகப் பிரிக்கப்பட்டுள்ளது. வரலாற்று காலத்தில் அழிந்துவிட்ட 13 சிற்றினங்களும் இதில் அடங்கும்.
# கௌரி விசுவநாதன்



**கௌரி விசுவநாதன்** (*Gauri Viswanathan*) ஓர் இந்திய அமெரிக்க கல்வியாளராவார். 1933 ஆம் ஆண்டுப் பிரிவின் மானுடப்புலப் பேராசிரியராகவும், கொலம்பியா பல்கலைக்கழகத்தில் தெற்காசியா நிறுவனத்தின் இயக்குநராகவும் இருந்தார்.  

## வாழ்க்கைக் குறிப்பு
மேற்கு வங்காளத் தலைநகர் கல்கத்தா-வில் (தற்போது கொல்கத்தா) 5 நவம்பர் 1950 அன்று பிறந்தார் கௌரி விசுவநாதன். இவர் பெற்றோர் ஐக்கிய நாடுகள் அவை (ஐநா) அலுவலர்கள் ஆவர்.  

தில்லி பல்கலைக்கழகத்தில் இளங்கலை மற்றும் முதுகலைப் பட்டங்களையும் கொலம்பியா பல்கலைக்கழகத்தில் முனைவர் பட்டத்தையும் பெற்றார். 1998 ஆம் ஆண்டில் இவர் எழுதிய மடிப்புக்கு வெளியே என்ற தலைப்பிலான மதமாற்றம், நவீனத்துவம் மற்றும் நம்பிக்கை குறித்த நூல் அமெரிக்க ஒப்பீட்டு இலக்கிய சங்கம் வழங்கிய ஆரி லெவின் பரிசை வென்றது. .
# நய்நெத்செர்


வரிசை எண் 11-இல் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது]]  

கல்லறையில் கிடைத்த மன்னர் நய்நெத்செரின் பெயர் பொறித்த உடைந்த மட்பாண்டம்.]]  
கிடைத்த நய்நெத்செரின் பெயர் பொறித்த பாத்திரம்]]  

**நய்நெத்செர்** (**Nynetjer** (பிற பெயர்கள்: **Ninetjer** மற்றும்**Banetjer**) பண்டைய எகிப்தை ஆண்ட இரண்டாம் வம்சத்தின் மூன்றாம் மன்னர் ஆவார். இவர் கிமு மூவாயிரம் ஆண்டில் எகிப்தை 43 அல்லது 45 ஆண்டுகள் ஆட்சி செய்தார். சக்காரா மன்னர்கள் பட்டியல் மற்றும் துரின் மன்னர்கள் பட்டியல்களில் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது. மேலும் அபிதோஸ் மன்னர்கள் பட்டியலில் வரிசை எண் 11-இல் பார்வோன் நய்நெத்செரின் பெயர் குறுங்கல்வெட்டில் பொறிக்கப்பட்டுள்ளது. இவரது கல்லறை சக்காரா நகரத்தில் உள்ளது. இவரது குழந்தைகள் *வாத்ஜென்ஸ்* அல்லது *வெக்நெக்* என்து உறுதி செய்யப்படவில்லை.  

## ஆட்சிக் காலம்
) வலமிருந்து இடமாக படிக்க]]  

எகிப்தின் ஐந்தாம் வம்சத்தினர் நிறுவிய பலெர்மோ கற்பலகையில் எகிப்தின் முதல் வம்சத்தினர் முதல் ஐந்தாம் வம்சத்தின் ஆட்சியாளர்கள் வரையிலான பெயர்கள், ஆட்சிக் காலம், கால்நடைகளின் கணக்கெடுப்பு, நைல் நதியின் வெள்ள நீர்மட்டம் போன்ற முக்கிய நிகழ்வுகள் குறித்துள்ளனர்.  
மன்னர் நய்நெத்செரின் ஆட்சிக் காலத்தில் நடைபெற்ற முக்கிய நிகழ்வுகள்:  

- '''7ஆம் ஆண்டில்: ஓரசு கடவுளின் மெய்காவலன். எகிப்தில் மூன்றாம் முறையாக கால்நடைகளின் எண்ணிக்கை கணக்கெடுப்பு மேற்கொள்ளப்பட்டது. ...(rest is missing)
- '''8ஆம் ஆண்டில்: கோயில் அஸ்திவாரம் அமைப்பதற்கான சடங்குகள்)நைல் நதியில் நீர் மட்டம் 1.57 மீட்டர் ஆக உயர்ந்தது.
- '''9ஆம் ஆண்டில்:நான்காம் முறையாக எகிப்தில் கால்நடைகளின் எண்ணிக்கை கணக்கெடுப்பு நடைபெற்றது. நைல் நதியில் நீர் மட்டம் 1.09 மீட்டர் ஆக உயர்ந்தது.
- '''10ஆம் ஆண்டில்: நைல் நதியில் நீர் மட்டம் உயர்வு 1.09 மீட்டர்
- '''11ஆம் ஆண்டில்:நைல் நதியில் நீர் மட்டம் உயர்வு 1.98 மீட்டர்
- '''12ஆம் ஆண்டில்:நைல் நதியில் நீர் மட்டம் உயர்வு 1.92 மீட்டர்
- '''13ஆம் ஆண்டில்:ஆறாம் முறையாக எகிப்தில் கால்நடைகளின் எண்ணிக்கை கணக்கெடுப்பு நடைபெற்றது. நைல் நதியில் நீர் மட்டம் உயர்வு 0.52 மீட்டர்
- '''14ஆம் ஆண்டில்: வடக்கு எகிப்தில் இரா கடவுளுக்கான கோயில் எழுப்பட்டது.
- '''15ஆம் ஆண்டில்:ஏழாம் முறையாக கால்நடைகளின் எண்ணிக்கை கணக்கெடுப்பு.நைல் நதியில் நீர் மட்டம் உயர்வு 2.15 மீட்டர்
- **16ஆம் ஆண்டில் :வடக்கு எகிப்தில் அபிஸ் கடவுளுக்காக இரண்டாவது எருது ஓட்டம் நடைபெற்றது. ** நைல் நதியில் வெள்ள நீர் மட்டம் 1.92 மீட்டர்
- '''17ஆம் ஆண்டில்:எட்டாவது கால்நடை கணக்கெடுப்பு. நைல் நதி வெள்ள நீர் மட்டம் 2.40 மீட்டர்
- '''18ஆம் ஆண்டில்:நைல் நதி வெள்ள நீர் மட்டம் 2.21 மீட்டர்
- '''19ஆம் ஆண்டில்:ஒன்பதாவது கால்நடைகளின் கணக்கெடுப்பு.நைல் நதி வெள்ள நீர் மட்டம் 2.25 மீட்டர்
- '''20ஆம் ஆண்டில்: மன்னரின் இறந்த தாய்க்கான சடங்குகள், நைல் நதி வெள்ள நீர் மட்டம் 1.92 மீட்டர்
- '''21ஆம் ஆண்டில்:பத்தாவது கால்நடைகளின் கணக்கெடுப்பு

## இதனையும் காண்க
- பண்டைய எகிப்தி மன்னர்கள்
- எகிப்தின் இரண்டாம் வம்சம்
- பண்டைய எகிப்திய அரசமரபுகள்
# அபிஸ் எருது கடவுள்



**அபிஸ் எருது**, பண்டைய எகிப்திய சமயத்தின் கடவுள்களில் ஒருவர். எகிப்தின் மெம்பிஸ் நகரத்தின் அபிஸ் கடவுள் புனித எருது வடிவம் கொண்ட ஆண் கடவுள் ஆவார். அபிஸ் எருது கடவுள், ஆத்தோர் எனும் முதன்மை பெண் தெய்வத்தின் மகன் ஆவார். துவக்கத்தில் பலி மற்றும் மறுபிறவி குறிப்பிட்டத்தக்க பங்கைக் கொண்டிருந்த அபிஸ் எருதுக் கடவுள் பின்னாளில், மனிதர்களுக்கும் ஓரசு, பிதா, ஓசிரிசு, அதும் போன்ற சக்தி வாய்ந்த கடவுள்களுக்கும் இடைநிலையாளராக செயல்பட்டார். பண்டைய எகிப்தியர்கள் எருதை புனித விலங்காக கருதி வழிபட்டனர்.  

*அகஸ்டி மாரியெட்* எனும் தொல்லியல் அறிஞர் சக்காரா நகரத்தில் நடத்திய அகழாய்வில் மூன்றாம் அமென்கோதேப் (கிமு 1386 - கிமு 1349) காலம் முதல் தாலமி வம்சம் (கிமு 305 - கிமு 30) காலம் வரை 60 வகையான விலங்குகளின் மம்மிகளை கல்லறைகளில் கண்டுபிடித்தார்.  

## இதனையும் காண்க
- நந்தி
- பசு தேவதை
- காமதேனு
- பண்டைய எகிப்தியக் கடவுள்கள்
- ஆத்தோர்
- தங்கக் கன்று
# அகமினே



**அகமினே** (*Agaminae*) என்பது *அகமிடே* குடும்பத்தில் உள்ள ஊர்வனவற்றின் துணைக்குடும்பமாகும்.  

## பேரினங்கள்

- *அகாந்தோசெர்கசு*
- *அகமா*
- *புபோனிசெப்சு* (லாங்வாலா நீண்டத் தலை பல்லி)
- *கோரிபோபிலாக்சு*
- *லாடகியா* (ஆசிய பாறை அகமாசு)
- *பேரலௌடாகியா* - சில சமயங்களில் *லௌடாக்கியாவில்* (ஆசியப் பாறை அகமாசு) சேர்க்கப்பட்டுள்ளது
- பிரினோசெபாலசு (தோட்ஹெட் *அகமாசு* )
- *சூடோட்ராபெலசு*
- *டிராபெலசு*
- *ஜெனகமா*
# மொலுக்கன் தொங்கும் கிளி



**மொலுக்கன் தொங்கும் கிளி** (Moluccan hanging parrot)(*லோரிகுலசு அமாபிலிசு*) என்பது சிட்டாகுலிடே குடும்பத்தில் உள்ள ஒரு கிளி சிற்றினமாகும். இது இந்தோனேசியாவில் உள்ள ஜிலோலோ, பேக்கன் மற்றும் மொரோடையில் உள்ள காடு மற்றும் அருகிலுள்ள வாழ்விடங்கள் மட்டுமே காணக்கூடிய அகணிய உயிரி. இது சில சமயங்களில் சூலா தொங்கும் கிளியை ஒரு துணையினமாக உள்ளடக்கியது. ஆனால் இரண்டும் பெருகிய முறையில் தனித்தனி சிற்றினங்களாக அவற்றின் இறகுகள் மற்றும் அளவுகளில் உள்ள வேறுபாடுகளின் அடிப்படையில் கருதப்படுகின்றன (மொலுக்கன் தொங்கும் கிளிக்கு 11 செ. மீ. நீளமும் சூலா தொங்கும் கிளி 14 செ. மீ. நீளமுடையது).
# குடவாசல் சட்டமன்றத் தொகுதி


**குடவாசல் சட்டமன்றத் தொகுதி** (*Kudavasal Assembly constituency*) என்பது இந்தியாவின் தமிழ்நாடு மாநிலத்தில் திருவாரூர் மாவட்டத்தில் செயல்பாட்டிலிருந்த முன்னாள் சட்டமன்றத் தொகுதியாகும். இது 1962 முதல் 1971 வரை செயல்பாட்டிலிருந்தது.  

## சட்டமன்ற உறுப்பினர்கள்
| 1971 | கு. பெரியசாமி | திராவிட முன்னேற்றக் கழகம் |  |
| --- | --- | --- | --- |
| 1967 | சி. கிருஷ்ணமூர்த்தி | திராவிட முன்னேற்றக் கழகம் |  |
| 1962 | பி. ஜெயராஜ் | இந்திய தேசிய காங்கிரசு | } |

## தேர்தல் முடிவுகள்

## 1971

## 1967

## 1962
# நாராயணா பன்னோக்கு சிறப்பு மருத்துவமனை

**நாராயணா பன்னோக்கு சிறப்பு மருத்துவமனை** (*Narayana Multispeciality Hospital*) இந்தியாவின் குசராத்து மாநிலம் அகமதாபாத்தில் அமைந்துள்ளது. இது ஒரு மூன்றாம் நிலை பராமரிப்பு மருத்துவமனையாகும். குசராத்து மற்றும் தெற்கு இராசத்தான் பகுதிகளில் உள்ள நோயாளிகளுக்கு இம்மருத்துவமனை சிகிச்சை அளிக்கிறது. நாராயணா சுகாதார குழுமத்தின் ஒரு பகுதியான நாராயணா மருத்துவமனை முன்னர் நாராயணா இருத்யாலயா தனியார் நிறுவனம் என அறியப்பட்டது. பெங்களூருவை தலைமையிடமாகக் கொண்ட இம்மருத்துவமனை இருதய அறுவை சிகிச்சை நிபுணர் மருத்துவர் தேவி பிரசாத் செட்டியால் நிறுவப்பட்டது.  

குழந்தைகள் மற்றும் வயது வந்தோருக்கான இருதய பராமரிப்பு, நரம்பியல், எலும்பியல், சிறுநீரகவியல், மகப்பேறியல் மற்றும் மகளிர் மருத்துவம், பொது மருத்துவம், காது மூக்கு மற்றும் தொண்டை, குழந்தை மருத்துவம் மற்றும் குழவி மருத்துவம், நுரையீரல், எலும்பியல் மற்றும் புற்றுநோயியல் ஆகிய பிரிவுகளில் மருத்துவத்தை வழங்குகிறது.  

எண்ணிம வடிகுழாய் ஆய்வகம், இரத்தக்குழாய்சார் பராமரிப்பு பிரிவு மற்றும் தீவிர சிகிச்சை பிரிவு ஆகிய வசதிகள் இங்கு உள்ளன. முதுகெலும்பு வட்டு இறக்கம், முதுகெலும்பு முறிவுகள் மற்றும் முதுகுத்தண்டு கட்டிகள் போன்ற நிலைமைகளுக்கு மருத்துவமனையில் உள்ள நரம்பியல் துறையானது முதுகெலும்பு அறுவை சிகிச்சை மற்றும் நுண் அறுவை சிகிச்சையை வழங்குகிறது. எலும்பியல் துறை முழங்கால், இடுப்பு மற்றும் தோள்பட்டைக்கான மாற்று அறுவை சிகிச்சையும் இங்கு வழங்கப்படுகிறது.
# ராஜா மூடா அசீஸ் சாலை 2A



**ராஜா மூடா அசீஸ் சாலை** அல்லது **கூட்டரசு சாலை 2, 2A, 2B** (ஆங்கிலம்: *Persiaran Raja Muda Musa* அல்லது *Federal Route 2, 2A and 2B*; மலாய்: *Persiaran Raja Muda Musa*) என்பது மலேசியா, சிலாங்கூர், கிள்ளான் பகுதியில் உள்ள ஒரு முக்கிய நெடுஞ்சாலை ஆகும். இந்தச் சாலை கிள்ளான் நகரையும் கிள்ளான் துறைமுகம் நகரப் பகுதியையும் இணைக்கிறது.  

கிள்ளான் துறைமுகம் நகரப் பகுதிக்குச் செல்லும் முக்கியப் பாதையாகவும் உள்ளது. சிலாங்கூர் சுல்தான் சர் அலாதீன் சுலைமான் ஷாவின் *(Sultan Sir Alaeddin Sulaiman Shah of Selangor)* தந்தை ராஜா மூடா மூசாவின் *(Raja Muda Musa)* நினைவாக இந்த நெடுஞ்சாலைக்குப் பெயரிடப்பட்டது.  

## பின்னணி

ராஜா மூடா அசீஸ் 2A; 2B சாலைகளின் தொடக்கப் புள்ளிகள் கிள்ளான் துறைமுகம் நகரத்தில் அமைந்துள்ளன. இந்த ராஜா மூடா அசீஸ் சாலை; கூட்டரசு சாலை *(Lebuhraya Persekutuan)* மற்றும் கெசாஸ் **(KESAS)** சாலைகளுடன் தொடர்புகளைக் கொண்டுள்ளது.
# மடகாசுகர் தாழைக்கோழி


**மடகாசுகர் தாழைக்கோழி** (*Madagascar jacana*)(*ஆக்டோபிலோரினிசு அல்பினுச்சா*) என்பது ஜகானிடே குடும்பத்தில் உள்ள பறவை சிற்றினமாகும். இது மடகாசுகரில் மட்டுமே காணப்படும் அகணிய உயிரி. பெரும்பாலான முதிர்ச்சியடைந்த தாழைக் கோழியின் தலை மற்றும் கழுத்தின் பின்பகுதியில் வெள்ளை நிறம் இருக்கும். சிலவற்றில் முற்றிலும் கருமை நிற தலை இருக்கும். மேற்கு மற்றும் வடக்கு மடகாசுகரில் குறைந்த உயரத்தில், பல்வேறு அடர்த்தியான தாவரங்கள் கொண்ட ஈரநிலங்களில், குறிப்பாக நீர் அல்லிகள் நிறைந்த பகுதிகளில் காணப்படும்.
# மலேசிய கூட்டரசு சாலை 3



**மலேசிய கூட்டரசு சாலை 3** அல்லது **கூட்டரசு சாலை 3 (மலேசியா)** (ஆங்கிலம்: *Malaysia Federal Route 3* அல்லது *Federal Route 3*; மலாய்: *Laluan Persekutuan Malaysia 3* அல்லது Jalan Persekutuan 3) என்பது மலேசிய தீபகற்பத்தின் கிழக்கு கடற்கரையில் இயங்கும் ஒரு முக்கிய மலேசிய கூட்டரசு சாலை அமைப்பாகும்.  

நீளம் கொண்ட இந்தச் சாலை (தாய்லாந்து] எல்லைப் பகுதியின் கிளாந்தான், ரந்தாவ் பாஞ்சாங் நகரத்தில் தொடங்கி ஜொகூர் மாநிலத்தின் ஜொகூர் பாரு நகரம் வரை தொடர்கிறது.  

இந்த நெடுஞ்சாலையின் இருபுறத்திலும் உள்ள இயற்கைக் காட்சிகள் காரணமாக, இந்தச் சாலை மலேசியா மற்றும் ஆசியாவின் சிறந்த கடற்கரைச் நெடுஞ்சாலைகளில் ஒன்றாகத் தேர்வு செய்யப்பட்டு உள்ளது. தவிர இந்தச் சாலை ஆசியாவின் முதல் 10 கடலோர நெடுஞ்சாலைகளில் ஒன்றாக பெயரிடப்பட்டுள்ளது.  

## பின்னணி

**கூட்டரசு சாலை 3**, *(Federal Route 3)* தீபகற்ப மலேசியாவில் உள்ள மூன்று வடக்கு - தெற்கு கூட்டரசு நெடுஞ்சாலைகளில் முதுகெலும்பு போன்ற நெடுஞ்சாலையாகும். மற்ற இரண்டு நெடுஞ்சாலைகள் கூட்டரசு சாலை 1 *(Federal Route 1);* கூட்டரசு சாலை 5 *(Federal Route 5)* ஆகும்.  

கூட்டரசு சாலை 3, ஜொகூர் பாரு சந்திப்பில் பிரிக்கப்பட்ட நெடுஞ்சாலையாகத் தொடங்குகிறது. மத்திய தீபகற்ப மலேசியாவின் முக்கிய நெடுஞ்சாலையான கூட்டரசு சாலை 1-இல் அதன் முதல் கிலோமீட்டரில் இணைகிறது.  

பின்னர் கோத்தா திங்கி நகரில் இருந்து பெக்கான் வரை இரு பெரும் நெடுஞ்சாலைகளாக மாறுகிறது. மெர்சிங் நகரில் கடலோர நெடுஞ்சாலையாக மாறத் தொடங்குகிறது. பெக்கான் நகரில், பகாங் ஆற்றைக் கடந்து, குவாந்தான் வரை பிரிக்கப்பட்ட நெடுஞ்சாலையாக செல்கிறது.
# நல்லூர் சட்டமன்றத் தொகுதி

**நல்லூர் சட்டமன்றத் தொகுதி** (*Nallur Assembly Constituency*) என்பது இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தில் முன்னாள் தொகுதி ஆகும். இத்தொகுதி கடலூர் மாவட்டத்தில் இருந்தது. 1957 முதல் செயல்பட்ட இந்த தொகுதி 1967 சட்டமன்றத் தேர்தலின்போது நீக்கப்பட்டது.  

## சட்டமன்ற உறுப்பினர்கள்
| 1962 | கே. நாராயணசாமி | இந்திய தேசிய காங்கிரசு |  |
| --- | --- | --- | --- |
| 1957 | பி. வேதமாணிக்கம் | சுயேச்சை | } |

## தேர்தல் முடிவுகள்

### 1957
# சாலியமங்கலம் சட்டமன்றத் தொகுதி

**சாலியமங்கலம் சட்டமன்றத் தொகுதி** (*Saliamangalam Assembly constituency*) என்பது இந்தியாவின் தென்மாநிலமான தமிழ்நாடு சட்டமன்றத்தில் உள்ள 234 தொகுதிகளில் ஒன்றாகும். இது தஞ்சாவூர் மாவட்டத்தில் 1962ஆம் ஆண்டு செயல்பாட்டிலிருந்த சட்டமன்றத் தொகுதியாகும்.  

## சட்டமன்ற உறுப்பினர்கள்
| 1962 | அ. அப்பாவு தேவர் | இந்திய தேசிய காங்கிரசு | } |
| --- | --- | --- | --- |

## தேர்தல் முடிவுகள்
### 1962
# மங்கோலியர்களின் குராசான் படையெடுப்பு



**மங்கோலியர்களின் குராசான் படையெடுப்பு** என்பது 1220-1221இல் நடைபெற்ற ஒரு யுத்தமாகும். இது மங்கோலியர்களின் குவாரசமியப் படையெடுப்பின் ஒரு பகுதியாக நடைபெற்றது. மங்கோலியப் பேரரசு சமர்கந்து மற்றும் புகாரா ஆகிய பெரிய நகரங்களைக் கைப்பற்றிய பிறகு குவாரசமியப் பேரரசானது சிதைந்து போனது. ஷா இரண்டாம் முகம்மது மேற்கு நோக்கித் தப்பி ஓடினார். அங்கு ஒரு இராணுவத்தைச் சேர்க்கலாம் என்று நம்பினார். செங்கிஸ் கான் தனது 2 முதன்மைத் தளபதிகளான சுபுதை மற்றும் செபே ஆகியோரை ஷாவைப் பின்தொடருமாறும், அத்தகைய ஏதேனும் குவாரசமிய மறுமலர்ச்சியைத் தடுக்குமாறும் ஆணையிட்டார். அதே நேரத்தில் தனது இளையமகன் டொலுயை தெற்கு நோக்கி அனுப்பி எதிர்ப்பு காட்டும் எவரையும் அடிபணிய வைக்குமாறு பணித்தார்.
# வீ. மலைக்கண்ணன்



**வீ. மலைக்கண்ணன்** (*V. Malaikannan*)(பிறப்பு ஏப்ரல் 17, 1934) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் இராமநாதபுரம் மாவட்டம் சாலை கிராமம் வண்டல் பகுதியினைச் சார்ந்தவர். இளையான்குடி உயர்நிலைப் பள்ளியில் பள்ளிக் கல்வியினையும், மதுரை தியாகராசர் கல்லூரியில் இளங்கலைப் பட்டத்தினையும் சென்னை சட்டக் கல்லூரியில் சட்டப்படிப்பினையும் முடித்தவர் ஆவார். திராவிட முன்னேற்றக் கழகத்தினைச் சார்ந்த இவர் 1967 மற்றும் 1971 ஆகிய ஆண்டுகளில் நடைபெற்ற தமிழ்நாடு சட்டமன்ற தேர்தலில் இளையாங்குடி சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினராகப் பணியாற்றினார்..
# கூபு கப்பல்



**கூபு கப்பல்** (**Khufu ship**) பண்டைய எகிப்தின் பழைய இராச்சியத்தை ஆண்ட நான்காம் வம்ச மன்னர் கூபு என்பவர் கிமு 2500 ஆண்டில் இரா எனும் சூரியக் கடவுளுக்காக தேவதாரு மரத்தால் கட்டப்பட்ட பெரிய தெப்பம் ஆகும். இத்தெப்பம் கிசாவின் பெரிய பிரமிடு வளாகத்தை 1954-ஆம் ஆண்டில் அகழாய்வு செய்த போது *கமால் எல்-மல்லாக்* என்பவரால் கண்டுபிடிக்கப்பட்டது.  

நீரில் செல்லக்கூடிய உலகின் இந்த முதல் படகு 4,500 ஆண்டுகள் பழைமையானது. இப்படகு அகழாய்வில் கண்டுபிடிக்கப்பட்ட போது சிதைந்த நிலையில் இருந்தது. பின்னர் இதனை சீர் செய்து எகிப்தின் பெரும் அருங்காட்சியகத்தில் வைக்கப்பட்டுள்ளது.  

இது போன்ற பெரிய படகு போன்ற தெப்பத்தை இறந்த மன்னரின் மம்மியுடன் சேர்த்து பிரமிடு கல்லறையில் வைக்கப்படும். இது மன்னரின் மறு பிறவி வாழ்க்கையின் போது பயன்படும் என்பது பண்டைய எகிப்தியர்களின் நம்பிக்கை ஆகும்.  

தேவதாரு மரத்தால் செய்யபட்ட மன்னர் கூபுவின் கப்பல் நீளம் மற்றும் அகலம் கொண்டது. ஆறு, ஏரி போன்ற நீர் நிலைகளில் செல்லக்கூடிய படகு போன்ற தொல்பொருட்களில் இதுவே உலகின் முதலாவதும் மற்றும் பழமையானதாகும். இது 4,500 ஆண்டுகள் பழமையானதாகும். எகிப்தின் பழமை வாய்ந்த பத்து தொல்பொருட்களில் இதுவும் ஒன்றாகும்.  

## வரலாறு
இது சூரியக் கடவுளான இரா உடன் உயிர்த்தெழுந்த மன்னரை வானங்கள் முழுவதும் சுமந்து செல்வதற்காக பண்டைய எகிப்தியர்களால் நம்பப்பட்ட ஒரு சடங்குக் கப்பல். இருப்பினும், இது நீரில் பயன்படுத்தப்பட்டதற்கான சில அறிகுறிகளைக் கொண்டுள்ளது. மேலும் இந்த கப்பல் மன்னரின் பதப்படுத்தப்பட்ட மம்மி உடலை மெம்பிஸ் நகரத்திலிருந்து இருந்து கீசா நகரத்தின் கீசா பிரமிடு வளாகத்திற்கு கொண்டு செல்ல பயன்படுத்தப்பட்ட ஒரு இறுதிச் சடங்கு பொருளாக இருக்கலாம். அல்லது மன்னர் கூபுவே இதை புனித இடங்களுக்குச் செல்வதற்கு ஒரு "யாத்திரைக் கப்பலாக" பயன்படுத்தி இருக்கலாம். பின்னர் அது அவருக்குப் பிறகான வாழ்க்கையில் பயன்படுத்த கல்லறையில் புதைக்கப்ட்டு இருக்கலாம்.  
## படக்காட்சிகள்

## இதனையும் காண்க
- மன்னர் கூபு
- பண்டைய எகிப்தின் தொல்பொருட்கள்
- நார்மெர் கற்பலகை
- போர்க்கள கற்பலகை
# மலேசிய கூட்டரசு சாலை 4



**மலேசிய கூட்டரசு சாலை 4** அல்லது **கூட்டரசு சாலை 4 (மலேசியா)** (ஆங்கிலம்: *Malaysia Federal Route 4* அல்லது *Federal Route 4*; மலாய்: *Laluan Persekutuan Malaysia 4* அல்லது *Jalan Persekutuan 4*) என்பது மலாயா தீபகற்பத்தின் வடக்குப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். மலேசியாவின் நீண்ட சாலைகளில் இந்தச் சாலையும் ஒன்றாகும்.  

நீளம் கொண்ட இந்தச் சாலை பினாங்கு பட்டர்வொர்த் நகரத்தையும் கிளாந்தான் பாசிர் பூத்தே நகரத்தையும் இணைக்கின்றது. அத்துடன் இந்த நெடுஞ்சாலை தாய்லாந்தின் எல்லைக்கு அருகில் சென்று புக்கிட் பூங்கா குடிநுழைவு வளாகத்தையும் *(Jalan Kompleks CIQ Bukit Bunga)* சந்திக்கின்றது.  

## பின்னணி

இந்தச் சாலை பேராக் மாநிலத்தின் கிரிக் நகரில் தொடங்குகிறது. கிரிக் நகரத்தின் முதல் கிலோமீட்டரில், மலேசிய கூட்டரசு சாலை 76 உடன் இணைகிறது.  

பின்னர் மலேசிய கிழக்கு-மேற்கு நெடுஞ்சாலை வழியாக, கோலா ரூய் *(Kuala Rui),* தெமாங்கோர் பாலம் *(Lake Temenggor Bridge),* பண்டிங் தீவு *(Banding Island),* பெலும் வனப் பாதுகாப்பகம் *(Belum Forest Reserve),* ஆயர் பானுன் *(Air Banun),* பெர்காவ் ஏரி *(Lake Pergau)* ஆகிய இடங்களைக் கடந்து இறுதியாக கிளாந்தான், ஜெலி நகரை அடைகிறது.  

பின்னர் ஜெலியில் இருந்து தானா மேரா, மாச்சாங் நோக்கித் தொடர்கிறது. இறுதியாக பாசிர் பூத்தே நகரில், மலேசிய கூட்டரசு சாலை 3-ஐ சந்திக்கிறது.  

## வரலாறு
# லோகேஷ் திரையுலக அண்டம்



**லோகேஷ் திரையுலக அண்டம்** (ஆங்கில மொழி: *Lokesh Cinematic Universe*) என்பது லோகேஷ் கனகராஜ் என்பவர் உருவாக்கிய இந்தியத் தமிழ் மொழி அதிரடிப் பரபரப்பூட்டும் திரைப்படங்களின் பகிரப்பட்ட பிரபஞ்சம் ஆகும். அண்டத்தின் முதலம்சமானக் கைதி 2019 ஆம் ஆண்டு வெளியாகி இரண்டாவதாக விக்ரம் 3 சூன் 2022 இல் வெளியானது. இது அதிக வசூல் ஈட்டிய தமிழ்த் திரைப்படங்களுள் ஒன்றாகும்.  

## வளர்ச்சி
முதல் முழு நீளத் திரைப்படமான மாநகரத்தை முடித்ததிலிருந்தே லோகேஷ் கனகராஜ் பகிரப்பட்ட திரைப்படங்களின் அண்டத்தைப் படைத்து அதன் உலகை விரிவாக்க வேண்டும் என்றும் இதுபோன்ற செயல்திட்டங்களுக்கு நீண்ட ஆயுள் இருக்கும் என்றும் கூறினார். கைதியின் தயாரிப்பின்போது அந்த யோசனையைப் புத்தாய பல திறந்த முனைக் கதைக்களங்களுடன் சோதித்துப் பின்பு அதனை உடைமைகளை உடைய ராஜ்கமல் பிலிம்ஸ் இன்டர்நேசனல் மற்றும் ட்ரீம் வாரியர் பிக்ச்சர்ஸ் ஆகியவற்றுடன் ஒருங்கே பணிபுரிந்து விக்ரம் திரைப்படத்தில் இணைத்தார். இத்தயாரிப்பு மற்றும் விநியோக நிறுவனங்களே பகிரப்பட்ட அண்டத்தை நிறுவி கைதி 2 மற்றும் விக்ரம் 2 உட்பட வருங்காலத்தில் வெளியாகும் பற்பல செயல்திட்டங்களை அறிவித்துள்ளன. இவையே லோகேஷ் திரையுலக அண்டம் என்று அதிகாரப்பூர்வமாக நன்றிக்கடன் ஏற்கும்.  

### விக்ரம் 2
விக்ரமின் உச்சக்கட்ட காட்சிக்குப் பிறகு சூரியாவை 'ரோலெக்ஸ்'ஆக அறிமுகப்படுத்தி பின்தொடர்ச்சி அறிவிக்கப்பட்டது.  

## நடிகர்களும் கதாப்பாத்திரங்களும்
பட்டியல் குறிசுட்டி(கள்)  

இப்பிரிவு லோகேஷ் திரையுலக அண்டத்தில் தோன்றிய மற்றும் தோன்றவிருக்கும் கதாப்பாத்திரங்களைக் காட்டுகிறது.  

- காலியான கரு சாம்பல்நிற கட்டமானது கதாப்பாத்திரம் திரைப்படத்தில் இல்லை (அ) அக்கதாப்பாத்திரத்தின் அதிகாரப்பூர்வ இருப்பு உறுதிபடுத்தப்படவில்லை என்பதைக் குறிக்கிறது.
- <sup>கௌ</sup> என்பது கௌரவக் கதாப்பாத்திரம் என்பதைக் குறிக்கிறது.
- <sup>கு</sup> என்பது குரல்-மட்டுமான கதாப்பாத்திரம் என்பதைக் குறிக்கிறது.
- <sup>இ</sup> என்பது கதாப்பாத்திரத்தின் இளைய பதிப்பைக் குறிக்கிறது.

| *கைதி* (2019) | *விக்ரம்* (2022) |
| --- | --- |

## வரவேற்பு

### சீட்டுக்கூண்டுச் செயல்புரிவு
லோகேஷ் திரையுலக அண்டமானது அதிக வசூல் ஈட்டிய தமிழ்த் திரைப்படங்களுள் ஒன்றாகும்.  
| } |
| --- |
# கம்காட்



**கம்காட்** (*HUMHOT*) என்பது மனித ஒடுக்கற்பிரிவு மறுசீரமைப்பு டி. என். ஏ. வரிசைகளின் வளமிகு இடத் தரவுத்தளமாகும். கம்காட் தரவுத்தளமானது, மனிதர்களில் உயர் தெளிவுத்திறனுடன் (<4 kb) வரையப்பட்ட ஆய்வுத் தரவுகளிலிருந்து டி. என். ஏ. வரிசை வளமிகு இடங்களைக் கொண்டுள்ளது. கம்காட் தரவுத்தளம் http://www.jncasr.ac.in/humhot என்ற இணைப்பில் கிடைக்கின்றது.  

## மேலும் பார்க்கவும்
- ஒடுக்கற்பிரிவு
# செம்மஞ்சள் வயிற்றுப் பூங்கொத்தி



**செம்மஞ்சள் வயிற்றுப் பூங்கொத்தி** (*Orange-bellied flowerpecker*)(*Dicaeum trigonostigma* ) என்பது டைகேயிடே குடும்பத்தில் உள்ள பறவை சிற்றினமாகும். இது வங்காளதேசம், புரூணை, இந்தியா, இந்தோனேசியா, மலேசியா, மியான்மர், பிலிப்பீன்சு, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது.  

## வாழிடம்
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## விளக்கம்
ஆண் தனித்தன்மை வாய்ந்தது. மேலும் மேற்பகுதியில் ஒரு பெரிய முக்கோண செம்மஞ்சள் திட்டைத் தவிர மெல்லிய-நீல மேல் பாகங்களை (தலைப்பகுதி/முதுகு/இறக்கைகள்/வால்) கொண்டுள்ளது. இது மிகவும் மெல்லிய மற்றும் குறுகிய அலகினைக் கொண்டுள்ளது. இது நுனி சற்று கீழ்நோக்கி வளைந்திருக்கும். மார்பக மேல் பகுதி மற்றும் தொண்டைப் பகுதியில் மென்மையான சாம்பல் நீலமும்; கீழ் மார்பகத்திலிருந்து குதம் வரை உமிழும் செம்மஞ்சள் நிறத்திலிருந்து (கீழ் மார்பகத்தில்) மஞ்சள் நிற (குதம் மீது) சாய்வு உள்ளது. பெண் பறவை மிகவும் மந்தமான, மற்றும் வெளிர் செம்மஞ்சள் தொடையுடன் மஞ்சள் வயிற்றுடன் ஆலிவ் பழுப்பு நிறத்தில் காணப்படும்.  

***டைகேயியம் ட்ரைகோனோசுடிக்மா மெலனோசுடிக்மா***  

தெலாகோர் (*பேர்ட்ஸ் ஆப் மலேசியா,* 1947) ***டைகேயியம் ட்ரைகோனோசுடிக்மா மெலனோசுடிக்மா*** என்ற பெயரை மேற்கோள் காட்டினார். ஆனால் இந்த பெயருடன் எந்த விவரமும் இல்லை. மற்றும் எந்த வகையும் அடையாளம் காணப்படாததால், இது ஒரு முன்மொழியப்பட்டு உறுதிப் படுத்தப்படாத பெயராக உள்ளது.  

பின்னர் தெலாகோர் (லிட். இல்) இதன் பெயரினை *லேப்சசு* என்று வலியுறுத்தினார் (சலோமன்சன், *அமெரிக்கன் மஸ்.* *நோவிடேட்டெசு* எண். 1991 (1960). இருப்பினும், *மெலனோசுடிக்மா* பல்வேறு பட்டியல்களில் (ஹோவர்ட் மற்றும் மூர், *உலகப் பறவைகளின் முழுமையான சரிபார்ப்புப் பட்டியல்* (1980, 1991), அத்துடன் தாய்லாந்து மற்றும் அதைச் சுற்றியுள்ள பகுதிகளுக்குப் பொதுவான பறவைகளைப் பட்டியலிடும் இணையதளங்களிலும் தொடர்ந்து மேற்கோள் காட்டப்பட்டது. இந்தப் பெயரின் கவனக்குறைவான விளக்கம், ஆரஞ்சு-வயிற்றுப் பூங்கொத்தியின் படத்துடன் வெளியிடப்பட்ட ஏதேனும் குறிப்புடன் உள்ளது. திக்கின்சன் (*முழுமையான ஹோவர்ட் மற்றும் மூர் சரிபார்ப்புப் பட்டியலில்* (2003)) இந்தப் பெயர் *லேப்சசு என்றும்,* ஆனால் ஹோவர்ட் மற்றும் மூரின் பெயர் என்றும், தெலாகோரைக் குறிப்பிடவில்லை என்றும் வலியுறுத்தினார்.
# சோப்ரா

**சோப்ரா** (Chopra) என்பது காத்ரி இந்து மற்றும் சீக்கிய குடும்பப்பெயர். பஞ்சாபி காத்ரிகள் மற்றும் ராம்கர்ஹியா சீக்கியர்கள் சோப்ரா என்ற குலங்களைக் கொண்ட சமூகங்களில் உள்ளவர்கள் அடங்குவர். இவர்கள் தவான், கக்கர், கபூர், கன்னா, மெஹ்ரா, மல்ஹோத்ரா, சேகல், சேத், டாண்டன், தல்வார் மற்றும் வோஹ்ரா ஆகிய குலங்களை உள்ளடக்கிய காத்ரிகளின் பாரஹ்-கர்/பஹ்ரி துணைச் சாதியைச் சேர்ந்தவர்கள் ஆவர்.  

கஜினியின் சுல்தான் மஹ்மூத்துடனான போரில் கொல்லப்பட்ட "சௌபத் ராய்" என்ற ஒருவரிடமிருந்து இக்குலமானது தோன்றியதாக கூறுகிறது. இவர் இறப்பதற்கு முன் பிறந்த இவரது சந்ததியினர் தங்கள் மூதாதையரின் பெயரைப் பெற்றனர், எனவே சோப்ரா என்று அழைக்கப்பட்டனர்.  

திவான் முல்ராஜ் மற்றும் திவான் சவான் மால் ஆகியோர் சோப்ரா காத்ரி குடும்பத்தைச் சேர்ந்தவர்கள். சீக்கியப் பேரரசின் மகாராஜா ரஞ்சித் சிங்கின் கீழ் இராணுவத் தளபதிகளாகப் பணியாற்றினர். 2வது ஆங்கிலோ-சீக்கியப் போருக்கு வழிவகுத்த ஆங்கிலேயருக்கு எதிராக முல்ராஜ் கிளர்ச்சி செய்ததாக அறியப்பட்டபோது, ஆப்கானித்தான் ஆட்சியிலிருந்து முல்தானைக் கைப்பற்றியதற்காக சவான் மல் சோப்ரா புகழ்பெற்றார். சோப்ராக்களின் மூதாதையர்கள் சூதாட்ட வல்லுநர்கள். இதனால் இவர்கள் நள மகாராஜாவின் அவதாரம் என்று அழைக்கப்பட்டனர்.  

இவர்கள் குஜ்ரன்வாலா, அமிருதசரசு, லாகூர் போன்றவற்றை உள்ளடக்கிய இந்தியா மற்றும் பாக்கித்தானின் நவீன கால நாடுகளான பஞ்சாபின் மஜா பகுதியில் குவிந்தனர். சைபுதீன் கிட்ச்லேவுடன் ஆங்கிலேயர்களால் கைது செய்யப்பட்ட குஜ்ரன்வாலாவைச் சேர்ந்த ஒரு முக்கிய சுதந்திரப் போராட்ட வீரர் சத்யபால் ஒரு சோப்ரா காத்ரி ஆவார். பஞ்சாப் கேசரியின் நிறுவனரும், சுதந்திரப் போராட்ட வீரருமான லாலா ஜகத் நரேன் சோப்ரா குடும்பத்தைச் சேர்ந்தவர். கவி தாஹிகன் தொழில் ரீதியாக ஒரு சிப்பாய் ஆவார். இவர் குரு கோவிந்த் சிங்கின் 52 கவிஞர்கள்/எழுத்தாளர்களில் ஒருவராகவும் பணியாற்றினார். இவர் குசராத் மாவட்டத்தின் ஜலால்பூர் நகரத்தைச் சேர்ந்த சோப்ரா குடும்பத்தைச் சேர்ந்தவர்.
# ஆலன் வில்லியம் கூடு

**ஆலன் வில்லியம் கூடு** *(Alan William Hood)* இசுகாட்லாந்து நாட்டின் புனித ஆந்திரூசு பல்கலைக்கழகத்தில் உள்ள சூரிய, காந்தக் கோளக் கோட்பாட்டுக் குழுவின் பேராசிரியர் ஆவார்.  

இவர் சூரிய வளிமண்டலத்தின் அதன் ஒளிமுகட்டுச் சூடாதல் பற்றிய அலைச் சூடாதல் கோட்பாட்டுக்குப் பெயர்பெற்றவர்.  

இவர் புனித ஆந்திரூசு, புனித இலியொனார்டு பள்ளியில் பகுதி நேர தொடக்கநிலைப் பள்ளி ஆசிரியரான பியேட்ரிசு கூடு என்பவரை மணந்தார். இவர்களுக்கு 1983 இல் பிறந்த இரேச்சல், 1985 இல் பிறந்த அலிசுட்டேர், 1987 இல் பிறந்த் கிரயேம் என மூன்று குழந்தைகள் உண்டு.
# வீட்ல விசேஷம்



**வீட்ல விசேஷம்** (*Veetla Vishesham*) என்பது ஆர்.ஜே. பாலாஜி மற்றும் என்.ஜே. சரவணன் இயக்கிய 2022 இந்திய தமிழ் மொழி நகைச்சுவை நாடகத் திரைப்படமாகும். இது பதாய் ஹோ என்னும் 2018 இந்தித் திரைப்படத்தின் மறு ஆக்கம் ஆகும். இத்திரைப்படம் ஜீ ஸ்டூடியோஸ், பேவியூ ப்ராஜெக்ட்ஸ் எல்.எல்.பி மற்றும் ரோமியோ பிக்ச்சர்ஸுடன் இணைந்து போனே கப்பூரால் தயாரிக்கப்பட்டது.  

2022 ஆம் ஆண்டு சூன் மாதம் 17 அன்று திரையரங்குகளில் வெளியாகி விமர்சகர்கள் மற்றும் பார்வையாளர்களிடமிருந்து நேர்மறை மதிப்பாய்வுகளைப் பெற்றுள்ளது. நடிகர்களின் நடிப்பு, கதை மற்றும் முதன்மை முன்னணிகளின் நேரத்துக்கேற்ற நகைச்சுவைக்காகப் பாராட்டப்பட்டு வணிக வெற்றி அடைந்தது.  

## நடிகர்கள்
- உன்னி மற்றும் கிருஷ்ணவேணியின் மூத்த மகனான இளங்கோவாக ஆர்.ஜே. பாலாஜி
- கிருஷ்ணவேணியின் கணவனான உன்னி எனும் உன்னிக்கிருஷ்ணனாக சத்யராஜ்
- உன்னியின் மனைவி கிருஷ்ணவேணியாக ஊர்வசி
- இளங்கோவின் காதல் ஆர்வம் சௌமியாவாக அபர்ணா பாலமுரளி
- உன்னியின் தாயாக கே.பி.ஏ.சி. லலிதா
- சௌமியாவின் தாயாக பவித்திரா லோக்கேஷ்
- உன்னி மற்றும் கிருஷ்ணவேணியின் இளைய மகனான அநி எனும் அநிருத்தாக விஸ்வேஷ்
- இளங்கோவின் உறவுமுறை சகோதரியான ஷாலு எனும் ஷாலினியாக ஷிவானி நாராயணன்
- ஷாலுவின் தாய் மற்றும் உன்னியின் கொழுந்தியாக சீமா
- உன்னியின் அக்காவாக ரமா
- உன்னியின் அண்டை வீட்டாரான தீபாவாக தீபா
- மருத்துவராக ஜார்ஜ் மரியன்
- சௌமியாவின் பள்ளி ஆசிரியராகக் கவிதாலயா கிருஷ்ணன்
- உன்னியின் அண்டை வீட்டாரான தனமாக நக்கலைட்ஸ் தனம்
- கௌரவத் தோற்றத்தில் யோகி பாபு

## இசை
இசை உரிமைகளை ஜீ மியூசிக் கம்பனி பெற்றுள்ளது. திரைப்படத்தின் இசை கிரிஷ் கோபாலகிருஷ்ணனால் இசையமைக்கப்பட்டது மற்றும் பாடல் வரிகள் பா. விஜயால் எழுதப்பட்டது.
# செகெம்கெத்


நகரத்தில் மன்னர் செகெம்கெத்தின் கல்லறை கொண்ட புதைந்த பிரமிடு]]  
நகரத்தில் மன்னர் செகெம்கெத் நிறுவிய படிக்கட்டு பிரமிடு]]  
மன்னர் செகெம்கெத்தின் பெயர் பொறித்த குறுங்கல்வெட்டு]]  

**செகெம்கெத்** (**Sekhemkhet** (also read as **Sechemchet**), பண்டைய எகிப்தின் பழைய இராச்சியத்தை ஆண்ட் மூன்றாம் வம்சத்தின் இரண்டாம் மன்னர் ஆவார். இவர் பண்டைய எகிப்தை கிமு 2648 முதல் கிமு 2640 வரை ஆட்சி புரிந்தார்.  

செகெம்கெத் மன்னர் ஜோசெரின் சகோதரன் அல்லது மூத்த மகன் எனக்கருதப்படுகிறார். இவரைப் பற்றிய தொல்லியல் குறிப்புகள் அதிகம் இல்லை. இவர் சக்காரா நகரத்தில் படிக்கட்டு பிரமிடு நிறுவினார். இவரது கல்லறை சக்காரா நகரத்தில் புதைந்த பிரமிடில் கண்டிபிடிக்கப்பட்டது.  
## இதனையும் காண்க
- பண்டைய எகிப்திய மன்னர்கள்
- எகிப்தின் மூன்றாம் வம்சம்
- பண்டைய எகிப்திய அரசமரபுகள்
# கோடைகால வாசிப்பு திட்டம்

**கோடைகால வாசிப்பு திட்டம்** (*Summer reading program*) அமெரிக்காவில் உள்ள 95% பொது நூலகங்களில் நடைபெறுகிறது. குழந்தைகள், பதின்ம வயதினர் மற்றும் பெரியவர்கள் இத்திட்டத்தில் பங்கேற்கின்றனர். படிக்கும் ஒவ்வொரு புத்தகம் அல்லது கட்டுரையை விவரிப்பதைத் தவிர, ஒரு செய்திப்பத்திரிகையைப் போல வாசிப்புப் பதிவு பராமரிக்கப்படும் செயல்களில் இவர்கள் பங்கேற்கின்றனர். கோடைகால வாசிப்பு நிகழ்ச்சிகளுக்கான பிற பெயர்களாக விடுமுறைகால வாசிப்பு மன்றம், கோடைகால வாசிப்பு மன்றம், விடுமுறைகால வாசிப்பு திட்டம் மற்றும் கோடைகால நூலக திட்டம் ஆகியவை அறியப்படுகின்றன.  

## வரலாறு
அமெரிக்காவில் உள்ள பொது நூலகங்களில் கோடைகால வாசிப்பு நிகழ்ச்சிகள் 1890 ஆம் ஆண்டுகளுக்கு முன்னர் தொடங்கப்படவில்லை. குழந்தைகள் மற்றும் பதின்ம வயதினர் போன்றவர்களை மையமாகக் கொண்டு புத்தகங்களை எவ்வாறு பராமரிப்பது, பதிவுகள் அல்லது பட்டியல்களை எவ்வாறு படிப்பது போன்ற செயல்களை ஆரம்பகால நிகழ்ச்சிகள் இருந்தன.  

## சிறப்பம்சங்கள்
மூன்றில் இரண்டு பங்கு பொது நூலகங்கள் கோடைகால வாசிப்பு நிகழ்ச்சியை ஒரு கருப்பொருளுடன் நடத்துகின்றன. பெரும்பாலான கோடைகால வாசிப்பு திட்டங்கள் புத்தகங்கள், கூப்பன்கள் அல்லது புத்தக அடையாளக் குறிகளை பங்கேற்பதற்கான ஊக்கத்தொகையாக வழங்குகின்றன. பங்கேற்பாளர்கள் ஓர் இலக்கை அடையும்போது அந்த ஊக்கங்களைப் பெறுகிறார்கள். நூலகங்கள் பொதுவாக பங்கேற்பாளர்களின் எண்ணிக்கை, படிக்க செலவழித்த நேரம் அல்லது படித்த புத்தகங்களின் எண்ணிக்கையை கண்காணிக்கும்.
# ஹுனி


கருங்கல் கல்வெட்டில் மன்னர் ஹுனியின் பெயர் பொறித்த குறுங்கல்வெட்டு]]  


**ஹுனி** (**Huni**), பண்டைய எகிப்தின் பழைய இராச்சியத்தை ஆண்ட மூன்றாம் வம்சத்தின் இறுதி மன்னர் ஆவார். இவர் பண்டைய எகிப்தை கிமு 2613 முடிய 24 ஆண்டுகள் ஆட்சி செய்தார்.  

மன்னர் ஹுனியின் பெயர் பலெர்மோ கல், துரின் மன்னர்கள் பட்டியல் மற்றும் எலிபென்டைன் தீவு கல்வெட்டுக் குறிப்புகளில் உள்ளது.  

இவருடன் மூன்றாம் வம்சத்தவர்களின் ஆட்சி முடிவுற்று, மன்னர் சினெபெருவின் நான்காம் வம்சத்தவர்களின் ஆட்சி துவங்கியது.
# ஆந்திரூ கிளாடி தெ லா செரூ குரோம்மெலின்

**ஆந்திரூ கிளாடி தெ லா செரூ குரோம்மெலின்** *(Andrew Claude de la Cherois Crommelin)* (6 பிப்ரவரி 1865 &ndash; 20 செப்டம்பர் 1939) பிரெஞ்சு உகுனாத் இன வானியலாளர் ஆவார். இவர் அயர்லாந்து நாட்டு ஆண்டிரிம் கவுண்டியில் உள்ள குழ்செந்துன் எனுமிட்த்தில் பிறந்தார்.  
இவர் இங்கிலாந்தில் மார்ல்பரோ கல்லூரியிலும் டிரினிட்டி கல்லூரியிலும் கல்வி கற்றார். இவர் சில கால்ம் இலான்சிங் கல்லூரியில் கல்வி பயிற்றுவித்தார். பிறகு இவர் 1891 அம் ஆண்டில் அரசு(இராயல்) கிரீன்விச் வான்காணகத்தில் நிலையான வேலையில் சேர்ந்தார். இவர்1888 ஆம் ஆண்டில் அரசு வானியல் கழகத்தில் சேர்ந்தார். இவர் 1929 இலிருந்து 1931 வரை அரசு வானியல் கழகத்தின் தலைவராகத் திகழ்ந்தார். இவர் 1895 ஆம் ஆண்டில் வானியல் கழகத்தில் சேர்ந்து 1904 இலிருந்து 1906 வரை அதன் தலைவராகவும் விளங்கினார். இவர் அக்கழக வால்வெள்ளிப் பிரிவை 1898 இலிருந்து 1901 வரையிலும் பின்னர், 1907 இலிருந்து 1938 வரியிலும் இயக்கிவந்தார்.  

குரோம்மெலின் பல சூரிய ஒளிமறைப்புத் தேட்டங்களில் கலந்துகொண்டுள்ளார். அவற்றுள் 1896, 1900, 1905 ஆகிய ஆண்டுகளில் நிகழ்ந்த சூரிய ஒளிமறைப்புகள் அடங்கும். இவர் 1919 ஆம் ஆண்டைய சூரிய ஒளிமறைப்புக்காக பிரேசிலில் உள்ள சோபிரல் நகருக்குச் சென்று, ஒளிமறைப்பால் சூரிய ஈர்ப்புப் புலம் உருவாக்கிய ஒளிவிலக்கத்தை அளந்தார். இந்த நோக்கீடுகளின் முடிவுகள் ஆல்பெர்ட் அய்ன்சுட்டீன் 1916 ஆம் ஆண்டில் முன்மொழிந்த பொதுச் சார்பியல் கோட்பாட்டை உறுதிபடுத்தின.  

குரோம்மெலினும் பிளிப் எர்பெர்ட் கோவெலும் 1910 ஆம் ஆண்டில் மேற்கொண்ட ஆல்லே வால்வெள்ளி ஆய்வுகளுக்காக ப்ரெஞ்சு வானியல் கழகம் பிரிக்சு யூல்சு ஜான்சென் விருதை வழங்கியது. இதே ஆய்வுக்காக அவர்கள் இருவரும்செருமனி வானியல் கழகத்தில் இருந்து இலிண்டர்மன் பரிசையும் பெற்றனர்.  

குரோம்மெலின் 1914 ஆம் ஆண்டில் “விண்மீன் உலகம்“ எனும் வானியலுக்கான அறிமுக நூலொன்றை வெளியிட்டார்.  

இவருக்க நான்கு குழந்தைகள் உண்டு. இவர்களில் இருவர் 1933 அம் ஆண்டில் என்னர்டேல், தூண் பாறையை ஏறும்போது ஏதத்தில் இறந்துள்ளனர். தெ லா செரோ கால்வழி குரோம்மெலின் மகள் ஆந்திரினா வழியாக தொடரலானது. மே குரோம்மெலின் எனும் எழுத்தாளர் ஆந்திரூசு வழி வந்த ஒன்றுவிட்ட உடன்பிறப்புகளில் ஒருவர் ஆவார்.  

வால்வெள்ளி வல்லுனரான இவர் தன் வட்டணைகளுக்கான கணக்கீடுகளால் முன்பு தவறாக இனங்கண்ட பின்வரும் மூன்று வால்வெள்ளிகளுமே ஒரே ஒற்றைப் பருவமுறை இயக்க வால்வெள்ளியே என நிறுவினார். வால்வெள்ளி பொன்சு 1818 II, வால்வெள்ளி கோகியா-வின்னெக்கே 1873 VII, வால்வெள்ளி 37பி/போர்பெசு 1928 III, 1929. இதை "Comet Pons-Coggia-Winnecke-Forbes" எனப் பெயரிடப்பட்டது. பிறகு 1948 இல், இவர் இறந்ததும் அந்த வால்வெள்ளி இவரது பெயரால் பெயரிடப்பட்டது (இப்போது இது, 27பி/குரோம்மெலின்). இந்தப் பெயரிடல் வால்வெள்ளி என்கே போன்றதெனலாம். அது கண்டுபிடித்த பலரது பெயரால் வழங்கப்படாமல், அதன் வட்டணையைத் தீர்மானித்தவரது பெயரால் வழங்கப்படுகிறது. குரோம்மெலினும் மேரி பிராக்டரும் 1937 ஆம் ஆண்டில் "வானியலில் வால்வெள்ளிகள்: அவற்றின் தன்மையும் தோற்ரமும் இடமும்” எனும் வால்வெள்ளி பற்றிய நூலை வெளியிட்டனர்.  
## குரோம்மெலின் பெயரால் வழங்குபவை
- வால்வெள்ளி 27பி/குரோம்மெலின்
- குரோம்மெலின் (நிலாக் குழிப்பள்லம்)
- குரோம்மெலின் (செவ்வாய்க் குழிப்பள்ளம்)
- சிறுகோள் 1899 குரோம்மெலின்
# இரவின் நிழல்



***இரவின் நிழல்*** என்பது ஜுலை 15 இல் வெளியான இந்திய தமிழ் மொழி பரபரப்பூட்டும் அதிரடிச் சுயாதீனத் திரைப்படம் ஆகும். இதில் அகிரா புரொடக்க்ஷன்ஸ் மற்றும் பயோஸ்க்கோப் பிள்ம் புரேமர்ஸ் ஆகிய பதாகையின் கீழே இரா. பார்த்திபன் தயாரித்து, எழுதி, துணைத்தொகுப்பாளராக இருந்துள்ளார். இதில் இராதாக்கிருஷ்ணன் பார்த்திபன், வரலட்சுமி சரத்குமார், ரோபா சங்கர், பிரியங்கா ருத் மற்றும் பிரிகிதா சாகா ஆகியோர் முன்னணி கதாப்பாத்திரங்களில் நடித்துள்ளனர். படத்தின் பன்னணி இசை ஏ. ஆர். ரகுமானால் இசையமைக்கப்பட்டு ஆறு பாடல்களைக் கொண்டுள்ளது. இப்படம் முதல் ஆசிய ஒற்றைப்பிடிப்புத் திரைப்படத்திற்காக ஆசியச் சாதனைப் புத்தகம் மற்றும் இந்தியச் சாதனைப் புத்தகத்தில் இடம்பெற்றது. உலகின் முதல் நேரியிலற்ற ஒற்றைப்பிடிப்புத் திரைப்படமென்றும் முதல் ஆசிய ஒற்றைப்பிடிப்புத் திரைப்படமென்றும் பெருமிதம்கொள்ளப்பட்டது. தொகுப்பாளரின்றி படைக்கப்பட்ட முதல் ஆசியத் திரைப்படமெனவும் கருதப்படுகிறது. இத்திரைப்படம் கான் திரைப்பட விழாவில் திரையிடுவதற்கு முன்மொழிந்து அனுப்பப்பட்ட திரைப்படங்களுள் ஒன்றாகும்.  

## நடிகர்கள்
- இரா. பார்த்திபன்
- வரலட்சுமி சரத்குமார்
- ரோபோ சங்கர்
- பிரிகிதா சாகா
- ஆனந்தக்கிருஷ்ணன்
- சாய் பிரியங்கா ருத்

## சந்தைப்படுத்தல்
படக்குழுவினர் தனிமையானச் சாலையில் இரவு வெளிச்சத்தில் எடுக்கப்பட்ட திரைப்படம் என்பதை குறிக்கும் வண்ணமமைந்த திரைப்படத்திலிருந்து குறுங் காணொளியை பிப்ரவரி 2, 2022 அன்று வெளியிட்டனர். மார்ச் 19, 2022 அன்று மூத்த இயக்குநர் மணி ரத்னம் முதற்பார்வை சுவரொட்டியை அவரது டுவிட்டர் பக்கத்தில் வெளியிடுகிறார். பிறகு மெட்ரால் டாக்கீஸும் டுவிட்டரில் வெளியிடுகின்றனர். திரைப்படத்தின் அதிகாரப்பூர்வத் தூண்டோட்டம்(*teaser*) யூடியூபில் மே நாளை முன்னிட்டு மே 1, 2022 அன்று வெளியானது.  

## இசை
திரைப்படத்திற்கு ஏ. ஆர். ரகுமான் இசையமைத்துள்ளார். பாடல்கள் வெற்றிப்பாடல்களாக இல்லாமல் பசுமைப்பாடல்களாக நிரம்பிய பாடல் தொகுப்பைப் படைக்குமாறு ரகுமானிடம் கேட்டுக்கொண்டதாகப் பார்த்திபனே கூறினார். அதிகாரப்பூர்வ இசை வெளியீட்டு விழா சென்னையில் சூன் 5, 2022 அன்று அபிஷேக் பச்சன் மற்றும் ஏ. ஆர். ரஹ்மான் ஆகியோர் முன்னிலையில் நடந்தது மற்றும் திரைப்படத்திலிருந்து ஒற்றைப்பாடல் வெளியீடு(*single release*) ஏ. ஆர். ரஹ்மான் முன்னிலையில் சர்வதேச தொழிலாளர் நாளை முன்னிட்டு மே 1, 2022 அன்று வெளியானது.  

### தமிழ்

### தெலுங்கு

## வரவேற்பு
இத்திரைப்படத்தைத் தமிழ்த் திரையுலகின் கலங்கரைவிளக்கம் என்று அழைத்துப் பாராட்டைக் குவித்தார் இயக்குநர் சீனு இராமசாமி.
# பஸ்ரூர்


**பஸ்ரூர்** (*Basrur*) என்பது கர்நாடகாவின் உடுப்பி மாவட்டத்தில் உள்ள குந்தாபுரா 'வட்டத்திலுள்ள ஓர் கிராமமாகும். வரலாற்று ரீதியாக பஸ்ரூர் பார்சிலர், பார்சிலோர், பார்கலோர், பஸ்னூர், பாரேஸ், அபு-சரூர் மற்றும் பார்செல்லர் என்றும் அழைக்கப்பட்டது.  

## வரலாறு
பஸ்ரூர், ஒரு காலத்தில் வசுபுரா என்று அழைக்கப்பட்டது. இது இந்தியாவின் கர்நாடகாவில் கனரா கடற்கரையில் வாராஹி ஆற்றங்கரையில் உள்ள ஒரு வரலாற்று துறைமுக நகரமாகும். பதினாறாம் நூற்றாண்டின் பெரும்பகுதியிலும், பதினேழாம் நூற்றாண்டின் முதல் பாதியிலும் சிறந்த நெல் துறைமுகமாக இருந்தது. சிமோகாவிற்கு அருகில் இருந்த கேளடி சமஸ்தானத்தின் தேவைகளைப் பூர்த்தி செய்வதற்காக பல வெளிநாடுகளின் வர்த்தகர்களால் இந்த துறைமுகம் பயன்படுத்தப்பட்டது. நகரம் பல தெருக்களைக் கொண்டிருந்தது. ஒவ்வொன்றும் குறிப்பாக வணிகர்கள், கைவினைஞர்கள், நடனக் கலைஞர்கள், நெசவாளர்கள் போன்ற சமூகங்களைக் கொண்டுள்ளது. பாடல் மற்றும் நடனம் ஆகியவற்றில் நிபுணத்துவம் பெற்ற சமூகங்களுக்கும் இது பிரபலமானது. இந்தக் கலைகள் மறக்கப்பட்டது, மேலும் இப்போது இல்லை. நகரம் ஒரு சிறிய தெளிவற்ற கிராமமாக மாறிவிட்டது. இப்போது வர்த்தகமும் நடைபெறுவதில்லை.  

ஹொன்னாவராவிலிருந்து மலபார் செல்லும் வழியில் கனராவுக்குச் சென்ற மொராக்கோ பயணி இப்னு பதூதா (அபு அப்துல்லா முகமது (1304-1358)) தனது பயணக் கணக்கில், "முலைபார் (மலபார்) தேசத்தில் நாங்கள் நுழைந்த முதல் நகரம் அபு-சரூர் (பஸ்ரூர்), ஒரு பெரிய நுழைவாயிலில் உள்ள சிறிய இடம் மற்றும் கோகோ பனைகள் நிறைந்தது" எனக் கூறுகிறார் ஆங்கிலேய பொறியாளர் ஜேம்ஸ் ரெனெல், தொலெமியின் வரைபடத்தை பார்சிலர் அல்லது பஸ்ரூர் என்று தகுந்த ஆய்வுடன் முடித்தார்.  

பஸ்ரூர் அதன் பழமையான கோவில்களுக்கு பிரபலமானது. இதில் சிறீமகதோபர் மகாலிங்கேசுவரா கோவில் முக்கியமானது . ஆண்டுதோறும் தேர் திருவிழா ஒவ்வொரு ஏப்ரல் மாதம் *சித்ரா பௌர்ணிமா - அனுமன் ஜெயந்தி* ( இந்து நாட்காட்டியின்படி ) நாளில் நடைபெறும்.  

புகழ்பெற்ற கன்னட புதின ஆசிரியர் சிவராம காரந்த் பஸ்ரூர் மக்களின் வாழ்க்கையை அடிப்படையாகக் கொண்ட ஒரு புதினத்தை எழுதியுள்ளார். முக்கியமாக பாடல் மற்றும் நடன சமூகத்தை விவரிக்கிறார். மேலும், பஸ்ரூர் கிராமத்தின் இருபதாம் நூற்றாண்டின் முற்பகுதியின் படம் இந்த புதினத்தில் தெளிவாக விவரிக்கப்பட்டுள்ளது. புதினத்தின் பெயர் *மை மணகலா சுளியல்லி* (1970) என்பதாகும். இது காரந்தின் சிறந்த புதினங்களில் ஒன்று. இது பெங்களூரில் உள்ள "சப்னா புத்தக ஹவுஸ்" நிறுவனத்தால் விநியோகிக்கப்படுகிறது.  

## போர்த்துகீசிய ஆட்சி

பஸ்ரூர் (பார்சிலர்) 16 ஆம் நூற்றாண்டில் போர்த்துகீசியப் பேரரசின் ஒரு பகுதியாக இருந்தது. ஒரு குடியேற்றமாக இருந்த இது அதன் சொந்த கோட்டையைக் கொண்டிருந்தது, 17-ஆம் நூற்றாண்டில் வெளியிடப்பட்ட புத்தகத்தில் உள்ள படம் - ஆப்பிரிக்கா & இந்தியா கடற்கரையில் கோட்டைப்பட்ட நகரங்கள் - 1630 ஜோவா டீக்சீராவால் அல்பெர்னாஸ், ஓ வெல்ஹோ.  

## இதனையும் பார்க்கவும்

- உடுப்பி மாவட்டம்
- மங்களூர்
# குர்கஞ்ச் முற்றுகை



**குர்கஞ்ச் முற்றுகை** என்பது கி. பி. 1221ஆம் ஆண்டு நடைபெற்ற ஒரு முற்றுகைப் போராகும். மங்கோலியர்கள் குவாரசமியப் பேரரசு மீது படையெடுத்ததன் ஒரு பகுதியாக இம்முற்றுகை நடைபெற்றது. இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். புகாரா மற்றும் சமர்கந்து ஆகிய பெரிய நகரங்களைக் கைப்பற்றிய பிறகு, சிறந்த திட்டமிடல் மற்றும் படை நகர்த்தல் ஆகியவற்றின் மூலம் கானின் இராணுவம் எல்லைப் பட்டணமான ஒற்றாரைச் சீக்கிரமே கைப்பற்றியது.  

செங்கிஸ் தன் மகன்கள் சூச்சி மற்றும் சகத்தாய் தலைமையில் வடமேற்கு திசையில் குவாரசமியப் பேரரசின் முன்னாள் தலைநகரான குர்கஞ்சை நோக்கி முற்றுகையிடுவதற்காக ஒரு சிறப்புப் பணிக்குரிய படைப்பிரிவை அனுப்பினார். ஆமூ தாரியா ஆற்றின் கழிமுகத்தில் சதுப்பு நிலத்தில் இந்த செல்வச் செழிப்புமிக்க நகரம் அமைந்திருந்தது. இதன் காரணமாகத் தாக்குதல் நடத்துவது என்பது இயலாத காரியமாக இருந்தது. தலைமை தாங்கிய இரு சகோதரர்களுக்கிடையே ஏற்பட்ட கருத்து வேறுபாட்டால் முற்றுகை நடத்துவது என்பது மேலும் கடினமானது. இறுதியாகத் தன் மூன்றாவது மகன் ஒகோடியை இம்முற்றுகைக்குத் தலைமை தாங்கச் செங்கிஸ் கான் அனுப்பினார்.  

இறுதியாக நகரமானது கைப்பற்றப்பட்ட போது நிர்மூலமாக்கப்பட்டது. மனித வரலாற்றில் குருதி தோய்ந்த படு கொலைகளில் ஒன்றாக இது கருதப்படுகிறது.
# ஒற்றார் முற்றுகை


**ஒற்றார் முற்றுகை** என்பது திசம்பர் 1220 மற்றும் பெப்ரவரி 1221க்கு இடையில் நடைபெற்ற ஒரு முற்றுகைப் போராகும். மங்கோலியர்கள் குவாரசமியப் பேரரசு மீது படையெடுத்ததன் ஒரு பகுதியாக சிர் தாரியா ஆற்றங்கரையில் அமைந்திருந்த ஒரு பெரிய வணிக நகரமான ஒற்றார் மீது இம்முற்றுகை நடைபெற்றது. இந்நகரத்தின் ஆளுநரான இனல்சுக், முந்தைய ஆண்டில் ஒரு மங்கோலிய வணிக வண்டியின் பொருட்களை பறித்துக் கொண்டார். இனல்சுக்கின் ஆட்சியாளர் ஷா இரண்டாம் முகம்மது மேலும் சினமூட்டும் செயல்களைச் செய்ததன் காரணமாக, செங்கிஸ் கான் குவாரசமியப் பேரரசு மீது முழு அளவிலான படையெடுப்பைத் தொடங்கினார்.
# இலத்தா ஆணையம்

**இலத்தா ஆணையம்** (*Laththa Commission*) என்பது 2009ஆம் ஆண்டு அகமதாபாத்தில் 148 உயிர்களைப் பலிவாங்கிய கள்ளச்சாராய சோகத்தை விசாரிக்கக் குஜராத் அரசால் நியமிக்கப்பட்ட விசாரணை ஆணையம் ஆகும்.  

*இலத்தா* (மெத்தனால் அடங்கிய போலி மதுபானம்) என்ற மதுபானத்தினை மக்கள் உட்கொண்டதால் இந்த மரணங்கள் நிகழ்ந்தன. இதன் விளைவாக அமைக்கப்பட்ட விசாரணை ஆணையம் மெத்தனால் எடுத்துச் செல்லுதல், வைத்திருத்தல் மற்றும் பயன்பாடு ஆகியவற்றுக்கான கடுமையான விதிகளை உருவாக்கவும், ஒரு பகுதியிலிருந்து மற்றொரு பகுதிக்கு எடுத்துச் செல்லும்போது திருட்டினைத் தடுக்க மின்னணு பூட்டு நடவடிக்கைகளை எடுக்கவும் இந்த ஆணையம் பரிந்துரைத்தது.  

## மேலும் பார்க்கவும்
- பம்பாய் தடை (குஜராத் திருத்தம்) 2009
# மொரிசியசு அஞ்சல் அருங்காட்சியகம்


**மொரிசியசு அஞ்சல் அருங்காட்சியகம்** (*Mauritius Postal Museum*) மொரிசியசு நாட்டின் தலைநகரான போர்ட் லூயிசு நகரில் அமைந்துள்ளது.  

## கட்டடம்

இன்றைய அருங்காட்சியகத்தின் கட்டிடம் 1865 மற்றும் 1870 ஆம் ஆண்டுகளுக்கு இடையில் பொது அஞ்சல் அலுவலகமாக கட்டப்பட்டது. நகரின் மையத்தில் உள்ள துறைமுகத்தில் சுங்கத்துறை கட்டத்திற்கு அருகில் அருங்காட்சியகம் அமைந்துள்ளது.  

1865 ஆம் ஆண்டு சனவரி மாதத்தில் நில அளவர் மாரிசனின் மேற்பார்வையின் கீழ் கட்டுமானம் தொடங்கியது. 1868 ஆம் ஆண்டு கட்டடத்தின் முக்கால்வாசிப் பணிகள் நிறைவடைந்தன. மேலும் கட்டடத் திட்டத்தை முழுமையாகக் கட்டி முடிக்க மேலும் இரண்டு ஆண்டுகள் ஆனது. கட்டுமானத்திற்காக £10,000 முதல் £11,000 பவுண்டுகள் வரை பணம் செலவழிக்கப்பட்ட்டது. சுமார் 80 தொழிலாளர்கள் வேலை செய்தனர். அருங்காட்சியகம் அதிகாரப்பூர்வமாக டிசம்பர் 1870 ஆம் ஆண்டு திசம்பர் மாதத்தில் திறக்கப்பட்டது. இருப்பினும், உலகப் புகழ்பெற்ற சிவப்பு மற்றும் நீல மொரீசியசு அஞ்சல் அலுவலக அஞ்சல்தலைகள் இங்கு காட்சிப்படுத்தப்படவில்லை. ஆனால் அருகிலுள்ள புளூ பென்னி அருங்காட்சியகம் இவை காட்சிப்படுத்தப்பட்டுள்ளன.
# பாசிர் பூத்தே மாவட்டம்


**பாசிர் பூத்தே மாவட்டம்** (மலாய் மொழி: *Jajahan Pasir Puteh*; ஆங்கிலம்: *Pasir Puteh District*; சீனம்: 巴西富地县; ஜாவி: ڤاسير ڤوتيه‎‎;) என்பது மலேசியா, கிளாந்தான் மாநிலத்தில் உள்ள ஒரு மாவட்டம். பாசிர் பூத்தே எனும் பெயரில் ஒரு நகரமும் உள்ளது. மலேசிய மக்களவைத் தொகுதியின் பெயரும் பாசிர் பூத்தே.  

கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் *(Semerak River)* கரையில் பாசிர் பூத்தே நகரம் அமைந்துள்ளது. அதே சமயத்தில் பாசிர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.  

## வரலாறு

இந்த நகரம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் *(Pangkalan Limbungan)* என்று அழைக்கப்பட்டது. கிளாந்தான் சுல்தான் நான்காம் முகமது *(Sultan Muhammad IV)* இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது.  

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே என்று அறிவித்தார். பாசீர் பூத்தே என்பது ஒரு மலாய்ச் சொல். வெள்ளை மணல் என்று பொருள்.  

## மக்கள் தொகையியல்

2020-ஆம் ஆண்டு புள்ளி விவரங்களின்படி பாசிர் பூத்தே மாவட்டத்தின் மக்கள்தொகை 136157. பெரும்பான்மையினர் கிளாந்தான் மலாய் மக்கள்.  

| align=1 | align=செமராக் | 21,670 |
| --- | --- | --- |
| align=2 | align=புக்கிட் ஜாவா | 19,329 |
| align=3 | align=லிம்போங்கான் | 14,164 |
| align=4 | align=பாடாங் பாக் அமாட் | 13,360 |
| align=5 | align=புக்கிட் அபால் | 10,624 |
| align=6 | align=கோங் டத்தோ | 8,721 |
| align=7 | align=ஜெராம் | 8,552 |
| align=8 | align=புக்கிட் அவாங் | 7,984 |
# சனகெத்



**சனகெத்** (**Sanakht** (also read as **Hor-Sanakht**), பண்டைய எகிப்தின் பழைய எகிப்திய இராச்சியத்தை ஆண்ட மூன்றாம் வம்சத்தின் மூன்றாம் மன்னர் ஆவார். இவர் எகிப்தை கிமு 2650 முதல் 18 ஆண்டுகள் ஆட்சி செய்தார். துரின் மன்னர்கள் பட்டியலில் மன்னர் சனகெத்தின் பெயர் குறித்துள்ளது. இவரது கல்லறைக் கோயில் பெயிட் கல்லாப் எனுமிடத்தில் அகழாய்வில் கண்டுபிடிக்கப்பட்டது.  

## இதனையும் காண்க
- பண்டைய எகிப்திய மன்னர்கள்
- எகிப்தின் மூன்றாம் வம்சம்
- பண்டைய எகிப்திய அரசமரபுகள்
# தைட்டானியம்(III) சல்பைடு


**தைட்டானியம்(III) சல்பைடு** (*Titanium(III) sulfide*) என்பது Ti<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை தைட்டானியம் முச்சல்பைடு, தைட்டானியம் டிரைசல்பைடு, தைட்டானியம் செசுக்கியுசல்பைடு என்ற பெயர்களாலும் அழைக்கலாம்.  
## தயாரிப்பு
தைட்டானியம் டைசல்பைடை (TiS2) வெற்றிடத்தில் 1000 பாகை செல்சியசு வெப்பநிலைக்குச் சூடுபடுத்தி தைட்டானியம்(III) சல்பைடைத் தயாரிக்கலாம். தைட்டானியம் டைசல்பைடை உயர் வெப்பநிலைகளில் ஐதரசனுடன் சேர்த்து ஒடுக்க வினைக்கு உட்படுத்தியும் இதை தயாரிக்க முடியும். அழுத்தத்திற்கு உட்படுத்தி அல்லது 800 பாகை செல்சியசு வெப்பநிலையில் நேரடியாக தனிமங்களை வினைப்படுத்தியும் தைட்டானியம்(III) சல்பைடு சேர்மத்தை தயாரிக்கலாம்.  

## பண்புகள்
தைட்டானியம்(III) சல்பைடு கருப்பு நிறங்கொண்ட தூளாகும். படிகநிலையில் பளபளப்பான சேர்மமாக இது காணப்படுகிறது. படிகமானது நிக்கல் ஆர்சனைடு கட்டமைப்பில் 6 என்ற அணைவு எண்ணுடன் கூடிய தைட்டானியத்துடன் அறுகோண நெருக்கப் பொதிவு கட்டமைப்பில் உள்ளது.  

தைட்டானியம்(III) சல்பைடு சாதாரண வெப்பநிலையில் காற்று மற்றும் நீரில் நிலைப்புத்தன்மை கொண்டிருக்கும். தைட்டானியம் டைசல்பைடு போல ஐதரசன் சல்பைடின் வாசனையை வெளியிடுவதில்லை.  

சூடான கந்தக அமிலத்தில் தைட்டானியம்(III) சல்பைடு முதலில் நீலம் கலந்த சாம்பல் நிறத்தில் குழம்பாகவும் பின்னர் ஒரு நிறமற்ற நீர்மமாகவும் மாறுகிறது. ஆனால் குளிர்ந்த செறிவூட்டப்பட்ட கந்தக அல்லது நைட்ரிக் அமிலத்தில் இது பச்சை நிறக் கரைசலை உருவாக்குகிறது. சூடான ஐதரோகுளோரிக் அமிலத்துடன் தைட்டானியம்(III) சல்பைடு ஐதரசன் சல்பைடை உருவாக்குகிறது.
# மலேசிய கூட்டரசு சாலை 5



**மலேசிய கூட்டரசு சாலை 5** அல்லது **கூட்டரசு சாலை 5 (மலேசியா)** (ஆங்கிலம்: *Malaysia Federal Route 5* அல்லது *Federal Route 5*; மலாய்: *Laluan Persekutuan Malaysia 5* அல்லது *Jalan Persekutuan 5*) என்பது மலேசிய தீபகற்பத்தின் மேற்குக் கரைப் பகுதியில் இயங்கும் முக்கியமான மலேசியக் கூட்டரசு சாலை அமைப்பாகும். மிக முக்கியமான நெடுஞ்சாலை. மலேசியாவில் உருவாக்கப்பட்ட மிகப் பழைமையான சாலைகளில் ஒன்றாகும்.  

நீளம் கொண்ட இந்தக் கூட்டரசு நெடுஞ்சாலையானது, வடக்கில் பேராக் ஜெலாப்பாங் நகர்ப் பகுதியில் தொடங்கி தெற்கில் ஜொகூர், சுகூடாய் (Skudai) வரை செல்கிறது.  

## பின்னணி

**கூட்டரசு சாலை 5**, *(Federal Route 5)* தீபகற்ப மலேசியாவில் உள்ள மூன்று வடக்கு - தெற்கு கூட்டரசு நெடுஞ்சாலைகளில் முதுகெலும்பு போன்ற நெடுஞ்சாலையாகும். மற்ற இரண்டு நெடுஞ்சாலைகள் கூட்டரசு சாலை 1 *(Federal Route 1);* கூட்டரசு சாலை 3 *(Federal Route 3)* ஆகும்.  

அந்த மூன்று வடக்கு - தெற்கு கூட்டரசு நெடுஞ்சாலைகளில் கூட்டரசு சாலை 5 மிகக் குறுகியதாகும். பொதுவாக, **கூட்டரசு சாலை 5**, பெரும்பாலும் தீபகற்ப மலேசியாவின் மேற்குக் கடற்கரையை ஒட்டியே செல்கிறது.  

### 0 கி.மீ. அடையாளக் கல்தூண்

கூட்டரசு சாலை 5-இன் **0** கி.மீ. *(Kilometre Zero)* அடையாளக் கல்தூண், ஜொகூர் சுகூடாய், நகரில் அமைந்துள்ளது. அங்கு இந்தக் கூட்டரசு சாலை 5; மலேசிய கூட்டரசு சாலை 1-இல் இருந்து பிரிகிறது.  

[மலேசிய கூட்டரசு சாலை 1 *(Malaysia Federal Route 1)* என்பது தீபகற்ப மலேசியாவின் மிக மிக முக்கியமான சாலை ஆகும். மலேசியாவில் அமைக்கப்பட்ட முதலாவது சாலையாகும். அதனால்தான் அதற்கு மலேசிய கூட்டரசு சாலை 1 என்று பெயர் வைத்து இருக்கிறார்கள்.  

### சுகூடாய்–பொந்தியான் நெடுஞ்சாலை

கூட்டரசு சாலை 5 முதலில்; சுகூடாய்–பொந்தியான் நெடுஞ்சாலை *(Skudai–Pontian Highway)* எனத் தொடங்குகிறது. பொந்தியான் கிச்சில் *(Pontian Kechil)* நகரத்தில் தொடங்கி, தீபகற்ப மலேசியாவின் முக்கிய மேற்கு கடற்கரை பொதுச் சாலையாக *(Main West Coastal Trunk Road of Peninsular Malaysia)* மாறுகிறது. பாரிட் ஜாவா கிராமப்புறப் பகுதியில் பிரிந்து மூவார் நகரத்தை நோக்கிச் செல்கிறது.  

### மலாக்கா செமாபோக் - ஈப்போ ஜெலாப்பாங் வரையிலான நகரங்கள்

- செமாபோக், மலாக்கா
- மலாக்கா
- போர்டிக்சன்
- லுக்குட்
- சிப்பாங்
- மோரிப்
- பந்திங்
- கிள்ளான்
- தெலுக் இந்தான்
- சித்தியவான்
- ஈப்போ
- ஜெலாப்பாங்

## வரலாறு

## காட்சியகம்